F: การประกอบธุรกิจ

(1) ลักษณะของผลิตภัณฑ์ บริษัทประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนัง

วัวดิบหมักเกลือ นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์
เพื่อให้ได้ผลิตภัณฑ์ที่มีคุณภาพ คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง
กระเป๋าหนัง และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split
มีลักษณะคล้ายกำมะหยี่

3. หนังฟอกกึ่งสำเร็จรูป (Wet Blue)

โดยมีสัดส่วนยอดขายสำหรับปี 2544 ของบริษัทดังนี้

  -----------------------------------------------------------------------
  ร้อยละ

  หนังผิว 88.78

  หนังท้อง 6.61

  หนังฟอกกึ่งสำเร็จรูป 2.59

  อื่น ๆ 2.02

  รวม 100.00
  -----------------------------------------------------------------------

สำหรับการผลิตหนังฟอกสำเร็จรูปในประเทศไทยนั้น
การเข้ามาของผู้ประกอบการรายใหม่ของอุตสาหกรรมนี้ค่อนข้างลำบาก
เนื่องจากข้อจำกัดด้านสถานที่ตั้งโรงงาน ด้วยรัฐบาลได้ประกาศให้พื้นที่ในบริเวณถนนสุขุมวิท
กิโลเมตรที่ 30 และ กม. 34 - 35 ถนนสุขุมวิท
เป็นเขตประการอุตสาหกรรมฟอกหนังของจังหวัดสมุทรปราการ
ซึ่งสามารถตั้งโรงงานฟอกหนังครบวงจร และมีระบบการจัดการน้ำเสียที่ถูกต้อง
ไม่ก่อให้เกิดมลภาวะและทำลายสิ่งแวดล้อม รวมถึงน้ำเสียที่เกิดจากผลิต
พื้นที่ในบริเวณนี้ได้จับจองใช้เป็นโรงงฟอกหนังมานานหลายสิบปี

(2) การตลาดและภาวะการแข่งขัน

(ก) จากข้อมูลสถิติการส่งออกสินค้า 20 อันดับแรก/ประเทศผู้นำเข้า 10 อันดับแรกของไทย
สำหรับปี 2544 สินค้ารองเท้าและชิ้นส่วน จำนวนเงิน 843.8 ล้านเหรียญสหรัฐฯ
มีอัตราการขยายตัวลดลงร้อยละ 0.6 โดยมีสหรัฐอเมริกา เป็นตลาดใหญ่ที่สุด (ข้อมูลจาก :
ศูนย์สถิติการพาณิชย์ กรมส่งเสริมการส่งออก) ซึ่งคาดว่ามาจากระเบิดตึกเวิรด์เทรด และ
เศรษฐกิจประเทศสหรัฐอเมริกาอยู่ในระหว่างปรับตัว

สำหรับอุตสาหกรรมฟอกหนังในประเทศ เป็นอุตสาหกรรมที่มีการแข่งขันไม่สูงมาก
การเข้ามาของผู้ประกอบการรายใหม่ค่อนข้างลำบาก เนื่องจากบริเวณที่ตั้งของโรงงานฟอกหนัง
ที่ได้รับการประกาศเป็นเขตประกอบการอุตสาหกรรมฟอกหนังใน จังหวัดสมุทรปราการ
ได้มีการจับจองเต็มพื้นที่ หากผู้ประกอบการรายใหม่ต้องการที่จะไปตั้งในบริเวณอื่น
จะต้องมีค่าใช้จ่ายในการสร้างบ่อบำบัดน้ำเสียสูงมาก
รวมทั้งอุตสาหกรรมฟอกหนังต้องใช้ผู้ผลิตที่มีความชำนาญในการด้านผลิต
เทคโนโลยี่การผลิตประเภทต่าง ๆ คู่แข่งขันของบริษัทในประเทศมีเพียง 2 -3 รายเท่านั้น
เนื่องจากผลิตภัณฑ์ของบริษัทเป็นหนังฟอกคุณภาพดีมีมูลค่าการผลิตสูง
ผลิตเพื่อจำหน่ายในกับผู้ผลิตรองเท้าเพื่อการส่งออก ยี่ห้อชั้นนำของโลกได้แก่ Nike , Adidas ,
Timberland , Clark และ Scholl เป็นต้น ซึ่งเป็นกลุ่มที่มีกำลังซื้อสินค้าในปริมาณสูง

กลยุทธ์การแข่งขัน ลูกค้าส่วนใหญ่ของบริษัท คือโรงงานผลิตรองเท้า
ซึ่งตั้งอยู่หลายประเทศในทวีปเอเซีย ได้แก่ จีน ฮ่องกง ไต้หวัน เวียดนาม และ อินโดนีเซีย
รวมทั้งในประเทศไทย เพื่อให้การคำนวนต้นทุนสินค้า และ
สามารถควบคุมต้นทุนการผลิตให้มีประสิทธิภาพ บริษัทได้กำหนดราคาขายในประเทศ
เป็นเงินสกุลดอลลาร์ เช่นเดียวกับการขายต่างประเทศ
โดยอ้างอิงอัตราแลกเปลี่ยนในแต่ละวันที่มีการสั่งซื้อ

เพื่อที่จะเป็นช่องทางในการเพิ่มยอดขาย บริษัทฯ ได้ แต่งตั้ง MR.& MRS. JORDAN เป็นผู้แทน

บริษัทฯ ทำการติดต่อโดยตรงกับ บริษัทผู้เป็นเจ้าของแบรนด์รองเท้าชื่อดังในประเทศสหรัฐอเมริกา
เพื่อนำเสนอผลิตภัณฑ์ใหม่ ๆ ที่บริษัทพัฒนาขึ้น ตลอดจนติดตามกระแสความนิยมของแฟชั่นใหม่ ๆ
เพื่อให้ตรงตามความต้องการของลูกค้าอย่างใกล้ชิด ทำให้ได้เปรียบคู่แข่งขัน

บริษัทฯ ได้มีการทำประมาณการ สำหรับการสั่งซื้อหนังจากลูกค้าในแต่ละราย
เพื่อทีจะสามารถวางแผนการผลิต และ การจัดหาวัตถุดิบได้อย่างมีประสิทธิภาพ
เนื่องจากการสั่งซื้อวัตถุดิบของบริษัทฯ ต้องใช้

เวลาประมาณ 30 - 45 วัน และระยะเวลาการผลิตประมาณ 15 วัน

ลูกค้าในประเทศรายใหญ่ คือ โรงงานผลิตรองเท้า
ซึ่งจดทะเบียนในตลาดหลักทรัพย์แห่งประเทศไทย อาทิเช่น บมจ. แพนเอเซียฟุตแวร์ , บริษัท
ฟุตแวร์เทค จำกัด, บริษัทยูเนียนฟุตแวร์ จำกัด, บริษัท ยูเนียน ชูร์ จำกัด และ
บมจ.บางกอกรับเบอร์ เป็นต้น มีการสั่งซื้ออย่างสม่ำเสมอ และ มีความสัมพันธ์มาช้านานกับบริษัท
ทำให้เข้าใจนโยบายการสั่งซื้อ และการใช้สินค้า เป็นการได้เปรียบคู่แข่งขัน สำหรับปี 2544
สัดส่วนยอดขายในประเทศคิดเป็น ร้อยละ 51 จากยอดขายทั้งหมด

ลูกค้าต่างประเทศ ส่วนใหญ่อยู่ในประเทศจีน เวียดนาม ฮ่องกง และ อินโดนีเซีย
เป็นลูกค้าที่มีการติดต่อซื้อขายกันมานาน
ส่วนใหญ่เป็นโรงงานรับจ้างผลิตรองเท้าตามคำสั่งซื้อของบริษัทเจ้าของยี่ห้อรองเท้า สำหรับปี 2544
สัดส่วนยอดขายต่างประเทศคิดเป็น ร้อยละ 49 จากยอดขายทั้งหมด

(ข) ภาวะการแข่งขัน ในปี 2544 สภาวะอุตสาหกรรมโดยทั่วไปไม่ค่อยดีนัก เนื่องมาจากสภาวะ

การเงินและเศรษฐกิจตกต่ำ ทั้งในประเทศสหรัฐอเมริการและทวีปเอเซีย
โรงงานฟอกหนังและกิจการที่เกียวข้อง

ยังคงต้องต่อสุ้อย่างหนักเพื่อความอยู่รอด

สำหรับสภาพการแข่งขันในอุตสาหกรรมในประเทศมีไม่มากนัก
เนื่องจากการเข้ามาของประกอบการรายใหม่ค่อนข้างยาก
สำหรับในประเทศไทยบริษัทมีสัดส่วนตลาดเป็นอันดับ 1
เมื่อเทียบกับโรงงานฟอกหนังที่ผลิตสินค้าประเภทและชนิดเดียวกัน และมีคู่แข่งเพียง 2 - 3
รายเท่านั้น แต่บริษัทฯ ได้เปรียบคู่แข่งทางด้านกำลังการผลิตที่มีมาก
ทำให้สามารถรับคำสั่งซื้อจากลูกค้าได้ทั้งหมด คู่แข่งขันรายใหญ่
ส่วนใหญ่เป็นโรงงานฟอกหนังจากประเทศเกาหลี และ ประเทศจีน
ซึ่งในปัจจุบันบริษัทมีสัดส่วนขายต่างประเทศคิดเป็นร้อยละ 49 จากยอดขายทั้งหมด
แยกเป็นสัดส่วนแต่ละประเทศดังนี้

  -----------------------------------------------------------------------
  ประเภท ร้อยละ

  จีน,ฮ่องกง 65

  เวียดนาม 25

  อินโดนีเซีย 5

  อื่น ๆ 5

  รวม 100
  -----------------------------------------------------------------------

(3) การจัดหาผลิตภัณฑ์

(ก) การผลิต ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก
คือขั้นตอนฟอกกึ่งสำเร็จรูปได้ผลผลิต เป็น Wet Blue และ การนำ Wet Blue
มาฟอกย้อมเป็นหนังฟอกสำเร็จรูป
บริษัทเป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังทีได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาสมในการฟอกหนังให้ได้คุณภาพที่แตกต่างกัน
การฟอกนี้เป็นการบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกลูกยางเพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ ย้อมสีนำมัน
ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง และตกแต่งสีหรืออัดลายประเภทต่าง
ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังทอง (CS)

ปัจจุบัน โรงงานของบริษัท มีโรงงาน 2 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป มีกำลังการผลิตดังนี้

หน่วย / ตารางฟุต

  -----------------------------------------------------------------------
  กำลังการผลิตเต็มที่ ร้อยละ กำลังการผลิตจริง ร้อยละ

  หนังผิว (CN) 18,000,000 86.00 16,811,800 86.00

  หนังท้อง (CS) 3,000,000 14.00 2,702,600 14.00

  รวม 21,000,000 100.00 19,514,400 100.00

  อัตราการใช้กำลังการผลิต 92.93
  -----------------------------------------------------------------------

  วัตถุดิบที่บริษัทใช้ในการฟอกหนังคือ หนังดิบ (Raw Hides) และ เคมีภัณฑ์ แหล่งวัตถุดิบหนังทั้ง

หมดสั่งซื้อจากต่างประเทศคือ สหรัฐอเมริกา
เพราะคุณภาพของหนังดิบในประเทศมีคุณภาพไม่ได้มาตราฐาน

ที่บริษัทวางไว้ เนื่องจากบริษัทผลิตหนังฟอกเพื่อผลิตรองเท้ากีฬาเป็นส่วนใหญ่
โดยหนังดิบที่สั่งซื้อจากประเทศสหรัฐอเมริกา ซึ่งเป็นแหล่งหนังดิบที่ใหญ่ที่สุด และมีคุณภาพดี
สำหรับปัญหาด้านการขาดแคลนวัตถุดิบนั้นมีเพียงเล็กน้อย เนื่องจากบริษัท
ได้ทำการสั่งซื้อหนังดิบจากทั่วทุกภาคของประเทศสหรัฐอเมริกา ราคาถั่วเฉลี่ยมีราคาประมาณ 70 -
75 เหรียญสหรัฐต่อตัว

สำหรับเคมีภัณฑ์ ร้อยละ 39 นำเข้าจากต่างประเทศ ซึ่งมีการสั่งซื้อเป็นประจำทุกเดือน
โดยบริษัทใช้นโยบายสำรองเคมีภัณฑ์ไว้ให้เพียงพอสำหรับการผลิตในระยะเวลา 2 เดือน
เพื่อไม่ต้องรับภาระสินค้าคงคลังมากเกินไป ส่วนใหญ่ซื้อจากในประเทศซึ่งเป็นบริษัทผู้ผลิตเคมีภัณฑ์
ในกลุ่มประเทศยุโรป

(ข) ผลกระทบต่อสิ่งแวดล้อม อุตสาหกรรมฟอกหนัง เป็นอุตสาหกรรมที่ก่อให้เกิดปัญหาด้านมลภาวะ
สิ่งแวดล้อม ด้านน้ำเสีย ซึ่งต้องมีบำบัดน้ำเสียเหล่านี้อย่างถูกวิธีก่อนปล่อยทิ้ง
ค่าใช้จ่ายเกี่ยวกับการสร้างระบบบำบัดน้ำเสีย ต้องมีเงินลงทุนสูงและมีค่าใช้จ่ายมาก
ทำเลที่ตั้งบริษัทอยู่ในเขตประกอบการอุตสาหกรรมฟอกหนัง
และเป็นสมาชิกของสมาคมอุตสาหกรรมฟอกหนัง
ทำให้ต้องปฏิบัติตามระเบียบปฏิบัติของสมาคมฟอกหนังที่กำหนดไว้ คือ
ก่อนที่จะทำการปล่อยน้ำเสียลงในทางสาธารณะต้องมีการบำบัด,ปรับสภาพน้ำให้ดีขึ้นในระดับหนึ่งเสียก่อน
อีกประการหนึ่งคือ
จากการที่หนังฟอกของบริษัทใช้เป็นวัตถุดิบในการผลิตในการผลิตรองเท้ากีฬาชั้นนำของโลก เช่น
Nike , Adidad, Timberland ซึ่งให้ความสำคัญกับ สภาวะแวดล้อมโลก และเรื่องสิทธิมนุษยชน
ทำให้เป็นที่จับตามองขององค์กรสากลที่ดูแลเรื่องสภาวะแวดล้อมของโลกในการใช้สารเคมี,
การรักษาสภาพแวดล้อม ตลอดจนการจัดจ้างแรงงานในโรงงานอุตสาหกรรม

บริษัทได้เข้าร่วมโครงการเทคโนโลยี่สะอาด เพื่อประสิทธภาพอุตสาหกรรมในจังหวัดสมุทรปราการ
ซึ่งเป็นโครงการที่ได้รับการสนับสนุนงบประมาณจาก แผนงานควบคุมมลพิษในจังหวัดสมุทรปราการ
ของกรมควบคุมมลพิษ กระทรวงวิทยาศาสตร์ เทคโนโลยี่ และสิ่งแวดล้อม
โดยจะดำเนินกิจกรรมต่อเนื่องนาน 4 ปี ตั้งแต่เดือน มกราคม 2543 เพื่อเพิ่มผลผลิต
และลดต้นทุนการผลิต ซึ่งจะทำให้บริษัทสามารถแข่งขันในตลาด ทั้งในประเทศและต่างประเทศ
ทั้งยังเป็นการส่งเสริมภาพลักษณ์ของบริษัท ปรับปรุงสุขอนามัยในชุมชน
และเสริมสร้างคุณภาพสิ่งแวดล้อมให้ดีขึ้น โดยให้ชื่อโครงการว่า โครงการ 20/20+
เป็นโครงการให้ความช่วยเหลือโรงงานเพื่อลดค่าใช้จ่ายและต้นทุนการผลิต และลดของเสีย
โดยช่วยให้โรงงานนำกระบวนการผลิตที่สะอาด

มาพัฒนาประสิทธิภาพการผลิต การร่วมโครงการเป็นการทำด้วยความสมัครใจ
ดำเนินการปรับปรุงประสิทธภาพการผลิต ลดน้ำใช้ น้ำเสีย ลงร้อยละ 20 (20/20+)
ลดการใช้พลังงานลง ร้อยละ 20 (20/20+) และ พัฒนาสิ่งแวดล้อมในด้านต่าง ๆ (20/20+)
เช่น ลดปริมาณการปล่อยของเสียและสารอันตรายสู่สิ่งแวดล้อม ผลตอบแทนที่คาดว่าจะได้รับ
คือมีวิธีลดค่าใช้จ่ายในการผลิตได้อย่างต่อเนื่อง และสามารถประเมินโอกาสในการใช้

เทคโนโลยี่สะอาดในโรงงาน, มีมาตราฐานอาชีวอนามัย และความปลอดภัยของคนงานดีขึ้น,
สามารถวิเคราะห์ค่าใช้จ่าย และประโยชน์จากการปรับเปลี่ยนกระบวนการผลิตได้,
เป็นผู้นำในการปรับปรุงคุณภาพชีวิตของชาวสมุทรปราการให้ดีขึ้น